የሕዳሴ ግድብን የውኃ ሙሌት ጊዜ እንደተራዘመ የውጭ መገናኛ ብዙኃን እየዘገቡ ያለው ውሸት መሆኑን የውጭ ጉዳይ ሚኒስቴር አስታወቀ፡፡
ባሕር ዳር፡ ሰኔ 20/2012 ዓ.ም (አብመድ) የኢፌዴሪ የውጭ ጉዳይ ሚኒስቴር የታላቁ የኢትዮጵያ ሕዳሴ ግድብ የውኃ ሙሌትን በተመለከተ አል አህራም፣ አልጀዚራና ሮይተርስ እያሠራጩ ያለው ዘገባ ትክክል አለመሆኑን አስታውቋል፡፡ የውጭ ጉዳይ ሚኒስቴር ቃል አቀባይ አምባሳደር ዲና ሙፍቲ ከአብመድ ጋር በነበራቸው ቆይታ እንደተናገሩት የታላቁ የኢትዮጵያ ሕዳሴ ግድብ ግንባታ የውኃ ሙሌት በተያዘለት ጊዜ ይከናወናል፡፡‘‘የኢትዮጵያ መንግሥት አቋም ግልጽ ነው፤ ዓለማቀፍ ሕግጋትንም እናከብራለን’’ ያሉት አምባሳደር ዲና ግድቡን ለመገንባት የማንም ፈቃድ እንዳልተጠየቀው ሁሉ ለውኃ ሙሌቱም ፈቃድ እንደማያስፈልግና በተያዘለት የጊዜ ገደብዛሬ አል አህራም፣ ሮይተርስ እና አልጀዚራ የተሰኙ የመገናኛ ብዙኃን የውኃ ሙሌቱ ሦስቱ ሀገራት ስምምነት እስኪደርሱ እንደተራዘመ አስመስለው የዘገቡት ዘገባ የተሳሳተና የጋራ አቋም ያልተያዘበት እንደሆነም ተናግረዋል፡፡